Kamoo o ka Thabago Bophelong​—Dilo tše 4
Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
KANEGELO YA BOPHELO Ke Hweditše Kholofelo ge ke be ke Tloga ke e Hloka
“Leswao Leo le Bonagalago le Leo le Lego Matla”
DIHLOGO TŠE DINGWE TŠA INTHANETENG
Ke ka Baka La’ng ke Swanetše go Thuša ba Bangwe?
Dihlatse tša Jehofa
Dilo tše di Lego Gona
Dikgatišo tše di Lego Gona
“Ke tla thaba ge nka tsena lenyalong gomme ka ba le bana.”
“Ke tla thaba ge nka hwetša mošomo wo ke o nyakago.”
“Ke tla thaba ge . . . ”
Batho ga ba swane. Seo se go thabišago se ka no se thabiše motho yo mongwe. Go oketša moo, ge re dutše re gola re a fetoga. Eupša go hweditšwe gore go na le dilo tše dingwe tšeo gantši di sepedišanago le lethabo. Ka mohlala, lethabo la kgonthe le tlišwa ke go kgotsofala, go se be le mona, go rata ba bangwe le go ba le kgotlelelo. Anke re bone mabaka.
Ka morago ga gore a kgoboketše mahumo a mantši, Solomone o ile a aga dintlo tše dikgolo, dirapa tše dibotse le matamo a ba a ikhweletša bahlanka ba bantši. O be a hwetša selo le ge e le sefe seo a se nyakago. Solomone o ithutile’ng? Dilo tšeo a bego a na le tšona di ile tša mo thabiša, eupša ka nakwana. O re: “Ka hwetša tšohle e le lefeela . . . gomme go be go se seo se holago.” O ile a ba a hloya bophelo! (Mmoledi 2:11, 17, 18) Ee, Solomone o ithutile gore bophelo bja boithati bo feleletša ka maikwelo a go hloka mohola le go se kgotsofale. *
Na dithuto tša mehleng yeno di dumelelana le bohlale bjoo bja bogologolo? Sehlogo seo se gatišitšwego ka pukung ya Journal of Happiness Studies se boletše gore, “ka morago ga gore o hwetše dinyakwa tša motheo, go ba le tšhelete e oketšegilego ga go go tlišetše lethabo.” Ge e le gabotse, dinyakišišo di hweditše gore go kgoboketša dilo tše di bonagalago, mola o lahlegelwa ke ditekanyetšo tša boitshwaro le tša moya, go ka dira gore o se ke wa thaba.
Mona o hlaloswa e le “go kwa bohloko goba go galefela motho yo mongwe ka baka la katlego ya gagwe, go akaretša le kganyogo ya go hwetša katlego e swanago.” Go etša bolwetši bjo kotsi, mona o ka senyetša motho bophelo le go mo amoga lethabo. Mona o ka bakwa ke’ng? Re ka lemoga bjang seka se? Le gona re ka se lwantšha bjang?
Ka mohlala: Matona a mangwe a Peresia ya bogologolo a ile a se hufegele kgoši eupša a hufegela letona leo a bego a šoma le lona leo le hlalefilego e lego Daniele. E le ge a bontšha kamoo a bego a sa thaba ka gona, a ile a lakana go bolaya Daniele! Eupša leano leo le ile la folotša. (Daniele 6:1-24) Saeklopedia yeo go boletšwego ka yona ka mo godimo e bontšhitše gore: “Go bohlokwa go lemoga gore mona o dira gore o nyake go gobatša ba bangwe. Bonaba bjo bo hlalosa lebaka leo mona o tswalanago le dipego tše dintši tša histori tša bogale.” *
Vanessa o sa na le mabadi a maikwelo. Lega go le bjalo, ga bjale o lenyalong le le thabilego e bile ke mma wa barwedi ba babedi.
Carol o na le bolwetši bjo bo golofatšago lerapo la mokokotlo, bolwetši bja swikiri, bolwetši bja go thibana ge o robetše le bolwetši bja go senyega ga karolo ye e dikologilego thaka ya leihlo bjoo bo foufaditšego leihlo la gagwe la ka go le letshadi. Lega go le bjalo, o re: “Ke leka gore ke se ke ka nyama ka nako e telele. Ke ipha nako ya go ‘ikwela bohloko.’ Eupša ka morago ke kgaotša go nagana ka nna gomme ka leboga Modimo ka seo ke kgonago go itirela sona le go se direla batho ba bangwe.”
Le ge basadi ba ba babedi ba kganyoga go hwetša tlhokomelo e botse ya tša kalafo, ba šetša kudu tsela yeo ba dirišago nako ya bona go e na le go šetša malwetši a bona. Ka baka la seo, ba hwetša lethabo leo go sego yo a ka ba amogago lona. Go oketša moo, ba ratwa kudu ke ba bangwe e bile ba na le tutuetšo e botse go bao ba lebeletšanego le diteko tše di fapafapanego.
Ge bo dirišwa, bohlale bja Beibele ke “sehlare sa bophelo go bao ba bo swerego gomme bao ba bo kgomarelago ba tla tšewa e le bao ba thabilego.” (Diema 3:13-18) Ke ka baka la’ng o sa ikhweletše therešo ya seo ka go diriša bohlale bjo bo ngwadilwego ka Beibeleng? Go ba gona, Mongwadi wa puku ye e kgethwa, yoo gape a bitšwago “Modimo yo a thabilego,” o nyaka gore le wena o thabe.—1 Timotheo 1:11.
Yeo ke keletšo e kwagalago e hwetšwago go Bakolose 3:15! Dinyakišišo di bontšha gore go naganišiša ka dilo tše dibotse maphelong a rena le go leboga botho bjoo re bo bontšhwago go ka oketša lethabo la rena.
DITABA TŠE DIBOTSE TŠE DI TŠWAGO GO MODIMO!
Kamoo o ka Hwetšago Katlego ya Kgonthe
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG